Innen nagyot eshet az euró
Az EUR/USD keresztje az októberi mélypontok alá is beeshet a jelenlegi 1,355-ös támasz alól.
Az OTP elemzési központjának friss előrejelzése szerint az EUR/USD kurzusa nemrég átvitte az elsődleges technikai támaszt, és ha innen nem tud visszakapaszkodni, akár 1,315-ig zúghat, befejezve ezzel a megkezdett fej-váll alakzatot.

Az euró két hete még 1,42 dollár fölött oldalazott, majd a görög és az olasz kormányválság pillanatok alatt 1,36 dollár alá sorodta vissza a jegyzést. Szerdán az euró megítélése több mint 2 százalékot romlott, az EUR/USD keresztárfolyam minimuma 1,3525-nél volt.

Az OTP szakértői szerint a dél-európai országok állampapírpiacain uralkodó hangulat az euró dollárral szembeni további leértékelődését vetíti előre. Az EUR/USD piacán már most meglévő kiemelkedően magas short állomány mellett az OTP szakértői szerint azonban nehezen elképzelhető egy kiadós esés (szerintünk a dolgok jelen állása alapján elég, hogy nem kizárható, mert ez több, mint valószínűvé teheti, hogy megtörténik).

A Citibank prognózisa szerint az euró további esése már biztosan látszott, amikor áttörte az 1,3580-as támaszt, innen pedig nincs megállás az EUR/USD-nek egészen 1,30-ig.
euróárfolyam technikai elemzés EUR/USD OTP elemzői becslés devizapiac